ROZHODNUTIE KOMISIE
zo 6. decembra 2005,
ktorým sa Dánsko a Slovinsko v zmysle smernice Rady 1999/105/ES oslobodzujú od určitých povinností súvisiacich s uvádzaním množiteľského materiálu lesných kultúr na trh
[oznámené pod číslom K(2005) 4727]
(Iba znenia v dánskom a slovinskom jazyku sú autentické)
(2005/871/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 1999/105/ES z 22. decembra 1999 o uvádzaní množiteľského materiálu lesných kultúr na trh (1), a najmä na jej článok 20,
so zreteľom na žiadosti predložené Dánskom a Slovinskom,
keďže:
(1)
V zmysle smernice 1999/105/ES môže Komisia za určitých podmienok oslobodiť členské štáty od povinností súvisiacich s uvádzaním množiteľského materiálu lesných kultúr na trh, ktoré sú stanovené v uvedenej smernici.
(2)
Dánsko a Slovinsko požiadali o oslobodenie od svojich povinností, pokiaľ ide o určité druhy stromov.
(3)
Keďže množiteľský materiál lesných kultúr týchto druhov sa za bežných okolností v uvedených krajinách nerozmnožuje a neuvádza na trh a keďže rast lesných stromov týchto druhov má pre ne minimálny hospodársky význam, Dánsko a Slovinsko by sa v zmysle smernice 1999/105/ES mali oslobodiť od povinností súvisiacich s danými druhmi a množiteľským materiálom lesných kultúr.
(4)
Opatrenia stanovené v tomto rozhodnutí sú v súlade so stanoviskom Stáleho výboru pre osivo a množiteľský materiál pre poľnohospodárstvo, záhradníctvo a lesníctvo,
PRIJALA TOTO ROZHODNUTIE:
Článok 1
Dánsko a Slovinsko sa oslobodzujú od povinnosti uplatňovať smernicu 1999/105/ES s výnimkou článku 17 ods. 1 v súvislosti s druhmi uvedenými v prílohe k tomuto rozhodnutiu.
Článok 2
Toto rozhodnutie je určené Dánskemu kráľovstvu a Slovinskej republike.
V Bruseli 6. decembra 2005